Covid-19-statistieke: Só lyk aktiewe gevalle(Argieffoto: Ronny Hartmann/AFP) Altesaam 1 696 564 mense in Suid-Afrika het nou reeds Covid-19 opgedoen nadat nog 5 074 pasiënte in die laaste siklus van 24 uur positief getoets het. Die departement van gesondheid het Sondagaand in ’n verklaring gesê nog 45 sterftes is intussen aangemeld. Dié nuwe sterftes is onderskeidelik in die Vrystaat (16), Gauteng (7), KwaZulu-Natal (1), Noord-Kaap (15) en die Wes-Kaap (6) aangemeld. Geen sterftes is in die Oos-Kaap, Limpopo, Mpumalanga en Noordwes aangemeld nie. Dít bring die land se dodetal op 56 974 te staan. Luidens die verklaring het 1 578 033 pasiënte in Suid-Afrika egter reeds van die koronavirus herstel, met ŉ herstelkoers van 93%. Die land het tans 61 557 aktiewe Covid-19-gevalle. Nog 35 821 toetse is intussen uitgevoer. Die land het nou reeds 11 876 594 toetse sedert die uitbreking van die virus gedoen. Die meeste van die toetse is in die privaatsektor uitgevoer.